এমনকি উপমহাদেশে সাফ ফুটবলেও সাফল্যের দেখা মিলছে না। ফিফা র্যাংকিংয়ে উঁচুতে ওঠার স্বপ্ন কবে পূরণ হবে, কেউ জানে না। ফুটবলের উন্নতি করার জন্য যা কিছু করা দরকার, তার কতটুকু করছে বাংলাদেশের ফুটবল কর্তৃপক্ষ এ প্রশ্নটাও এখন বড় হয়ে দেখা দিয়েছে। ফুটবলের মান উন্নয়নে দেশে আদৌ কি কার্যকর কোনো উদ্যোগ নেওয়া হয়েছে? দেশের ফুটবল অঙ্গন যখন নানা প্রশ্নের মুখে, তখনই নতুন আশার আলো জলিয়েছে দেশের কিশোর ফুটবলাররা। নেপালের কাঠমান্ডুতে সাফ অনূর্ধ্ব-১৫ ফুটবল চ্যাম্পিয়নশিপের শিরোপা জিতেছে বাংলাদেশের কিশোররা।